MIDA JÕULUD SINU JAOKS TÄHENDAVAD? ÕPILASTE JÕULUD
Jõulukuu on alati hästi kiire,
kuna enne jõule on koolis eksamid ja erinevate tööde tähtajad.
Nii et jõulukuu läheb selles rütmis,
kuid jõululaupäeval ja järgneval päeval
on siis hea võtta rahulikumalt.
Peale kodust välja kolimist saavad jõulud alguse alles siis,
kui jõuluõhtuks tagasi koju lähed.
Varem algas see juba 2 nädalat enne jõule,
kui aitasin emal koristada, küpsetada ja kinke pakkida.
Kuid nüüd siis alles jõuluõhtul,
kui veidi nagu külalisena koju jõuan.
Nii et selle võrra siis ka ootan jõule rohkem.
Minulgi on jõulukuu hästi kiire,
kuna enamus kooliasju jääb ikka sellesse aega.
Jõulud on selles osas muutunud,
et ma ootan neid nüüd rohkem, kuna saan siis samuti koju
ja saan siis olla õdede-vendade ja perega koos.
Jõulud veedan kodus.
Sel aastal olen vaid ema-isa ja vennaga,
kuna õde on kutsutud ühele tähtsale jõuluballile.
Jõululaupäeval naudime rahulikult hommikukohvi ja jõuluputru
siis käime kirikus.
Eelmine kord käisime Soomelinnas Meremeeste kirikus,
mis oli hästi vahva.
Seejärel aga naudime lõunat ja õhtul õhtusööki,
siis kingitused ja sekka mõned ühised mängud.
Lihtsalt oleme koos.
Meie jõululaupäev algab sellega, et mina ja mu õde jõuame koju.
Õed-vennad on juba ootel, samuti isa-ema ja vanavanemad.
Tavaliselt alustame jõulupudruga ja ehime kuuske,
mida teeme alati jõululaupäeval.
Nii et selline koos olemise ja koos tegemiste aeg.
Seejärel aga teeme jõulusauna.
Meil on õhtul tavaks saanud, et keegi alati esitab midagi.
Kes siis loeb evangeeliumit ja kes laulab.
On lugude rääkimist, laulu ja tantsu - kõike!
Meile meeldib ka klaverit mängida.
Seejärel aga on õhtusöök, mis on alati hästi rikkalik.
Ma lähen alati jõuluks koju,
sest minu jaoks on tähtis veeta jõulud pereringis.
Mul on viis venda ja üks õde,
nii et me kõik läheme vanemate koju, et siis seal koos olla.
Tavaliselt läheme jõuluhommikul isa ja onuga k 5 paiku
jääauku suplema.
See on selles mõttes super, et sinna tuleb oma punt kokku,
kellega peale suplust süüakse üheskoos ka jõuluputru.
Kuna see kõik on nii vara,
heidame koju tagasi jõudes taas magama.
Lõunaajal tehakse jälle jõuluputru, mida siis süüakse juba kogu perega.
Seejärel aga võtame vabalt, käime saunas
ja õhtul on siis kinkide jagamine ja korralik õhtusöök.
Lihtsalt oleme mõnusalt koos.
Ma olen üsna loov inimene, seda ka kinkide osas.
Maalisin juba lapsepõlves selliseid isetehtud maale
või kirjutasin jutukesi, mida siis oma perele kinkisin.
Üliõpilasena tegin esimest korda sinepit,
mis õnnestus väga hästi.
Kaunistasin ise ka sinepi klaaspurgid
ja kinkisin neid siis nii sugulastele kui vanematele.
Neile väga meeldis,
kuna isetehtud kingil on alati suurem väärtus kui poest ostetul.
Püüan osta praktilisi kingitusi.
On need siis riided või midagi.
Või kui keegi kogub midagi - nõusid või kangaid,
siis püüan sellele panustada.
Vahel olen ka ise midagi teinud, kuna mulle meeldib kududa.
Nii et mõned käpikud näiteks.
Peale ülikooli minekut ja samal ajal ka tööle minekut,
on mul enam võimalusi osta meeldivaid kingitusi
nii oma perele kui sõpradele.
Tähtsaim asi jõulude juures on see, et kogu pere tuleb koju.
Vanavanemad ja mina ja mu õde.
Tavaliselt alustame sellega, et sööme jõuluputru ja muid asju
ning oleme lihtsalt koos kogu päeva, mis sünnib vaid korra aastas.
Tähtsaim asi minu jaoks on see, et saan olla koos oma perega.
Võtta aeg maha ja keskenduda sellele, mis kõige tähtsam.
Väiksena oli see kingi teema kõige olulisem.
Juba detsembri algul hakkasid mõtlema,
mida küll kingitusteks saad.
Kuid täna on kõige olulisem see, et oleks rahu ja saaks perega olla.
Jõulud tähendavad minu jaoks perega koosolemise aega.
Kuid muidugi on see ka vaimulik püha ja ainukene aeg aastas,
kus usu teema tõuseb meie peres esile.
Jeesus ja jõuluevangeeliumi lugemine.
Nii et väga püha ja rahulik püha.
Peale seda, kui usklikuks sain,
on jõulud omandanud minu jaoks palju isiklikuma tähenduse,
sest Jeesus on mu isiklik Päästja.
Enne tähendasid jõulud vaid perega koosolemise aega.
Jõulud tähendavad koosolemise aega ja rahulikku olemist perega.
Peale seda aga, kui usklikuks sain, on jõuludel ka isiklikum tähendus.
See näitab mulle, kui hea Jumal meil on,
kes oma päästeplaani raames saatis meile oma Poja Jeesuse.
Tõlge: Anne-Ly Raukas